**Հավելված**

 Բյուրեղավան համայնքի ավագանու

 2021 թվականի \_\_\_\_\_\_\_\_\_\_ \_\_\_- ի N\_\_\_\_ -Ա որոշման

1. ԸՆԴՀԱՆՈՒՐ ԴՐՈՒՅԹՆԵՐ

1.Բյուրեղավանի համայնքային «Բարեկարգում և կանաչապատում» համայնքային ոչ առևտրային կազմակերպությունը (այսուհետ՝ Կազմակերպություն) շահույթ ստանալու նպատակ չհետապնդող, իրավաμանական անձի կարգավիճակ ունեցող ոչ առևտրային կազմակերպություն է:

2.Կազմակերպությունն իր գործունեությունն իրականացնում է Հայաստանի Հանրապետության «Տեղական ինքնակառավարման մասին», «Պետական ոչ առևտրային կազմակերպությունների մասին» օրենքներով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ:

Կազմակերպությունը ձեռք է բերում և իրականացնում սույն կանոնադրությամբ ամրագրված գործառույթներ, ստանձնում է անհրաժեշտ իրավունքներ և պարտականություններ:

Կազմակերպության հիմնադիրն է Բյուրեղավան համայնքը՝ հանձինս Բյուրեղավանի համայնքապետարանի:

Կազմակերպությունը հանդիսանում է 30.04.2004թվականին ստեղծված Բյուրեղավան համայնքի «Ս.Լ.Է.Շ» փակ բաժնետիրական ընկերության իրավահաջորդը/ գրանցման N 42.120.02150, վկայական № 03Ա 064589/, որը 28.04.2008թ.-ին վերակազմավորվել է Բյուրեղավանի «Ս.Լ.Է.Շ» համայնքային ոչ առևտրային կազմակերպության / գրանցման N 42.210.02568, վկայական № 03Ա 080243/:

Բյուրեղավանի համայնքային «Բարեկարգում և կանաչապատում» համայնքային ոչ առևտրային կազմակերպությունը հանդիսանում է վերջինիս իրավահաջորդը:

3. Կազմակերպության գտնվելու վայրն է՝

ՀՀ Կոտայքի մարզ համայնք Բյուրեղավան քաղաք Բյուրեղավան 1-ին փողոց, շենք 1 ա :

4.Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունն է իր անունից ձեռք է μերում ու իրականացնում գույքային և անձնական ոչ գույքային իրավունքներ, կրում պարտականություններ, դատարանում կարող է հանդես գալիս որպես հայցվոր կամ պատասխանող:

Կազմակերպությունն ունի Հայաստանի Հանրապետության զինանշանի պատկերով և իր՝ հայերեն, ռուսերեն և անգլերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

5. Կազմակերպության անվանումն է՝

Հայերեն - ԲՅՈՒՐԵՂԱՎԱՆԻ ՀԱՄԱՅՆՔԱՅԻՆ «ԲԱՐԵԿԱՐԳՈՒՄ ԵՎ ԿԱՆԱՉԱՊԱՏՈՒՄ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ :

 Կրճատ՝ ԲՅՈՒՐԵՂԱՎԱՆԻ ՀԱՄԱՅՆՔԱՅԻՆ «ԲԱՐԵԿԱՐԳՈՒՄ ԵՎ ԿԱՆԱՉԱՊԱՏՈՒՄ» ՀՈԱԿ:

Ռուսերեն - БЮРЕГАВАНСКАЯ МУНИЦИПАЛЬНАЯ ՙՙБАРЕКАРГУМ ЕВ КАНАЧАПАТУМ՚՚ МУНИЦИПАЛЬНАЯ НЕ КОМЕРЧЕСКАЯ ОРГАНИЗАЦИЯ :

Կրճատ՝ БЮРЕГАВАНСКАЯ МУНИЦИПАЛЬНАЯ ՙՙБАРЕКАРГУМ ЕВ КАНАЧАПАТУМ՚՚
М.Н.О. :

Անգլերեն - BYUREGHAVAN STATE MUNICIPAL ՙՙBAREKARGUM EV KANACHAPATUM՚՚ MUNICIPAL NON-COMMERCIAL ORGANIZATION :

Կրճատ՝ BYUREGHAVAN STATE MUNICIPAL ՙՙBAREKARGUM EV KANACHAPATUM՚՚ MNO :

6. Կազմակերպությունն ունի ինքնուրույն հաշվեկշիռ և բանկային հաշիվ:

7.Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

8. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

9. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

1. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ

10. Կազմակերպության գործունեության առարկան և նպատակն է համայնքի բարեկարգումը, կանաչապատումը և ձեռնարկատիրական գործունեության իրականացումը:

11. Կազմակերպության գործունեության հիմնական տեսակներն են՝

ա) համայնքի բարեկարգում և կանաչապատում.

բ) աղբահանության աշխատանքների իրականացում.

գ) սանիտարական մաքրում.

դ) փողոցների էլեկտրալուսավորում.

ե) կանաչ տարածքների, այգիների, փողոցների մաքրում.

զ) արհեստական լճերի, համայնքի սեփականություն հանդիսացող տարածքների հսկողություն և պահպանում.

է) շինարարական աշխատանքներ.

ը) տնկարանային գործունեություն.

թ)համայնքային նշանակության՝ ոչ տարանցիկ ճանապարհների սալապատման, խճապատման, երթևեկելի մասի և մայթերի բարեկարգման աշխատանքներ.

ժ) հիմնադրի որոշմամբ նաև այլ ծառայություններ.

12.Կազմակերպությունը ձեռնարկատիրական գործունեությամբ զբաղվում է հիմնադրի որոշմամբ՝ օրենսդրությամբ սահմանված կարգով:

13.Կազմակերպության շահույթի օգտագործման կարգը սահմանում է Հիմնադիրը:

14.Համայնքի բյուջեով ուղղակի նախատեսված միջոցների սահմաններում մատուցվող ծառայությունների, աշխատանքների և ապրանքների գնումն իրականացնում է մեկ աղբյուրից՝ գնումների կատարման ձևով: Կազմակերպության կողմից համայնքային այլ ծառայություններ, աշխատանքներ կարող են մատուցվել կամ ապրանքներ գնվել «Գնումների մասին» ՀՀ օրենքով նախատեսված կարգով:

3.ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ

15. Կազմակերպության կառավարումն իրականացնում է Հիմնադիրը, նրա կողմից նշանակված պետական գործադիր մարմնի` տնօրենի միջոցով:

16.Կազմակերպության Հիմնադիրն ունի կազմակերպության գործունեությանը և կառավարմանը վերաբերող ցանկացած հարց լուծելու իրավունք՝ բացառությամբ օրենքով նախատեսված դեպքերի:

17. Կազմակերպության Հիմնադրի բացառիկ լիազորություններն են՝

ա) կազմակերպության հիմնադրումը, կազմակերպության վերակազմակերպումը և լուծարումը.

բ) կազմակերպության գործունեության առարկայի և նպատակների, այդ թվում՝ նրա կողմից իրականացվող ձեռնարկատիրական գործունեության տեսակների սահմանումը.

գ) կազմակերպության սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հատատումը.

դ) կազմակերպության կանոնադրության հաստատումը և դրանում փոփոխությունների կատարումը.

ե) կազմակերպության կառավարման համակարգի սահմանումը.

զ)կազմակերպության լուծարման հանձնաժողովի ստեղծումը և լուծարման հաշվեկշռի հաստատումը.

է) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:

18.Համայնքի ղեկավարն իրականացնում է կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

19. Համայնքի ղեկավարը՝

ա) նշանակում և ազատում է կազմակերպության տնօրենին, սույն կանոնադրությամբ սահմանված կարգով իրականացնում է կազմակերպության ընդհանուր կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) վերահսկողություն է իրականացնում կազմակերպության գործունեության նկատմամμ.

գ) կասեցնում կամ ուժը կորցրած է ճանաչում կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

դ) լսում է հաստատության գործունեության մասին հաշվետվությունները, քննում դրա գործունեության վերստուգման արդյունքները.

ե) վերահսկողություն է իրականացնում հաստատությանն ամրացված պետական համայնքային սեփականության գույքի օգտագործման և պահպանության նկատմամբ.

զ) համայնքի ավագանու որոշմամբ կազմակերպության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.

է) հաստատում է կազմակերպության տարեկան հաշվետվությունները և տարեկան հաշվեկշիռը.

ը) իրականացնում է օրենքով, հիմնադրի որոշումներով և կազմակերպության կանոնադրությամբ նախատեսված այլ գործառույթներ:

20. Տնօրենը՝

ա) իրականացնում է կազմակերպության ընթացիկ գործունեության ղեկավարումը.

բ) Հայաստանի Հանրապետության օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում, ղեկավարում է կազմակերպության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի՝ պահանջները չկատարելու կամ ոչ պատշաճ կատարելու համար:

21. Տնօրենը՝

ա) առանց լիազորագրի հանդես է գալիս հաստատության անունից, ներկայացնում նրա շահերը և կնքում է գործարքներ.

բ) սահմանում է կազմակերպության կառուցվածքային ստորաբաժանումների իրավասությունները.

գ) Հայաստանի Հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները.

դ) տալիս է կազմակերպության անունից հանդես գալու լիազորագրեր,

ե) աշխատանքի նշանակում ու աշխատանքից ազատում է կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

զ) բանկերում բացում է հաշվարկային հաշիվներ.

է) կատարում է աշխատանքի բաշխում իր աշխատակիցների միջև.

ը) օրենքով և սույն կանոնադրությամμ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

թ) իրականացնում է կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

ժ) վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների կատարման նկատմամբ.

ժա) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

ժբ) կազմում է կազմակերպության հաստիքային ցուցակն ու ծախսերի նախահաշիվը և դրանք, ներկայացնում հաստատմանը.

ժգ) իրականացնում է Հայաստանի Հանրապետության օրենսդրությանը չհակասող և կազմակերպության մյուս մարմիններին չվերապահված այլ լիազորություններ:

22. Տնօրենի μացակայության դեպքում, համայնքի ղեկավարի գրավոր որոշման (կարգադրության) համաձայն, տնօրենի լիազորություններն իրականացնում է այլ անձ:

23.Կազմակերպության աշխատողների իրավունքները և պարտականությունները սահմանվում են ՀՀ օրենսդրությամբ, սույն կանոնադրությամբ, աշխատանքային պայմանագրերով կազմակերպության առանձին ստորաբաժանումների ու աշխատանքային ներքին կանոնակարգով ու իրավական այլ ակտերով:

1. ՀԱՍՏԱՏՈՒԹՅԱՆ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ

24. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից:

25.Կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:

26. Հիմնադիրը սեփականության իրավունքով կազմակերպությանը պատկանող գույքի նկատմամբ չունի իրավունքներ՝ μացառությամբ՝ կազմակերպության լուծարումից հետո մնացած գույքի:

27. Կազմակերպության սեփականության պահպանման հոգսը կրում է կազմակերպությունը:

28. Կազմակերպության սեփականության վրա կարող է բռնագանձում տարածվել միայն դատական կարգով:

29. Հիմնադիրն իրավունք ունի վերցնելու իր կողմից կազմակերպությանն ամրացված գույքը:

30. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Կազմակերպությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի կամ հաստատության կանոնադրությամբ: Ամրացված գույքի վարձակալության ժամկետը չի կարող սահմանվել մեկ տարվանից ավել՝ բացառությամբ հիմնադրի կողմից սահմանված դեպքերի:

31.Ամրացված գույքի օգտագործման արդյունքում ստացված եկամուտները կազմակերպության սեփականությունն են: Կազմակերպության ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

32.Կազմակրեպության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

33. Կազմակերպությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

34.Կազմակերպությունը ֆինանսավորում է հիմնադիրը: Կազմակերպության ֆինանսական միջոցները գոյանում են համայնքի բյուջեից կատարվող հատկացումներից և Հայաստանի Հանրապետության օրենսդրությամբ չարգելված լրացուցիչ աղբյուրներից:

35. Կազմակերպության ֆինանսավորման լրացուցիչ աղբյուրներն են.

ա)հիմնադրի կողմից թույլատրված ձեռնարկատիրական գործունեության արդյունքում գոյացած միջոցները.

բ) բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

գ) Հայաստանի Հանրապետության օրենսդրությամμ չարգելված և հաստատության կանոնադրական խնդիրներին չհակասող գործունեությունից ստացված միջոցները:

36. Կազմակերպության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)՝ Հայաստանի Հանրապետության օրենսդրությամբ սահմանված կարգով:

5 . ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

37. Հաստատությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով: